Alpha (άλμπουμ, Asia)

Το Alpha είναι το δεύτερο στούντιο άλμπουμ του βρετανικού ροκ supergroup Asia, το οποίο κυκλοφόρησε στις 12 Αυγούστου 1983 από την Geffen Records.  Ηχογραφήθηκε στο Le Studio στο Morin-Heights του Κεμπέκ και στο Manta Sound στο Τορόντο από τον Φεβρουάριο μέχρι τον Μάιο του 1983. Το Alpha υιοθέτησε έναν αξιοσημείωτα πιο στιλβωμένο ήχο με στοιχεία φιλικά προς το ραδιόφωνο και λιγότερη έμφαση σε τμήματα progressive rock. Όπως και στο προηγούμενο άλμπουμ του συγκροτήματος, την παραγωγή ανέλαβε ο Μάικ Στόουν. Ήταν επίσης το τελευταίο άλμπουμ που ηχογραφήθηκε με την αρχική σύνθεση του συγκροτήματος μέχρι την κυκλοφορία του Phoenix, το 2008.

Το εξώφυλλο σχεδιάστηκε από τον Ρότζερ Ντιν, γνωστό για τη δουλειά του με τους Yes, στους οποίους ήταν προηγουμένως μέλη ο Χάου και ο κιμπορντίστας Τζεφ Ντάουνς.

 Παραγωγή 
Αφού οι Asia ολοκλήρωσαν την παγκόσμια περιοδεία τους για το πρώτο τους άλμπουμ, επέλεξαν να μετακομίσουν στο Le Studio για να ηχογραφήσουν το επόμενο. Ακολούθησε σύγκρουση ανάμεσα στα μέλη του συγκροτήματος, ιδιαίτερα μεταξύ του Τζον Γουέτον και του Στιβ Χάου σχετικά με το ποιος ήταν ο υπεύθυνος για την αρχική επιτυχία του συγκροτήματος.  Ο Χάου ανακάλεσε στο βιβλίο του "All My Yesterdays", την αυτοβιογραφία του που κυκλοφόρησε το 2021, ότι εκ των υστέρων οι ηχογραφήσεις ήταν πολύ βιαστικές. Η Geffen ήταν πρόθυμη να εκμεταλλευτεί την επιτυχία του συγκροτήματος και ήθελε να κυκλοφορήσει ένα δεύτερο άλμπουμ το συντομότερο δυνατό. Κατά τη γνώμη του Χάου το συγκρότημα και η μουσική θα είχαν ωφεληθεί από μια πιο συνειδητή προσέγγιση. Η διάθεση του συγκροτήματος περιπλέχθηκε ης από το σύνδρομο εγκλεισμού που είχε ως αποτέλεσμα την παραμονή τους σε μια απομονωμένη περιοχή του Κεμπέκ κατά τη διάρκεια του χειμώνα. 

Τα στελέχη της δισκογραφικής εταιρείας ζήτησαν από τους Γουέτον και Ντάουνς να γράψουν όλα τα τραγούδια, καθώς οι επιτυχίες από το πρώτο άλμπουμ του συγκροτήματος αποτελούσαν δικές τους συνθέσεις. Εξαιτίας αυτού, ο Χάου είχε πολύ λίγα να κάνει από άποψη συγγραφής. Το μόνο τραγούδι που πιστώθηκε πως έγραψε, το "Lyingτο  to Yourself", κυκλοφόρησε ως B-side.  Αρχικά ήταν το "Barren Land", ένα τραγούδι για την κακομεταχείριση των ιθαγενών Αμερικανών, αλλά ο Τζον Καλόντνερ έπεισε τον Χάου να το αλλάξει φοβούμενος πως θα ήταν «πολύ αμφιλεγόμενο». 

Το τραγούδι "Don't Cry" γράφτηκε και προστέθηκε την τελευταία στιγμή, καθώς το συγκρότημα ένιωθε ότι το άλμπουμ είχε την έλλειψη ενός δυνατού εναρκτήριου τραγουδιού.  Ο Χάου θυμάται ότι καθώς ολοκληρώθηκε η ηχογράφηση του τραγουδιού και το συγκρότημα το άκουσε, απογοητεύτηκε από το πόσο εμπορικό ακουγόταν.  Λόγω των εντάσεων μεταξύ των μελών του συγκροτήματος, ο παραγωγός Μάικ Στόουν ανέλαβε το μιξάρισμα του άλμπουμ, κατά την διάρκεια του οποίου έλαβαν χώρα προβλήματα τεχνικής φύσης τα οποία οδήγησαν στην καθυστέρηση της κυκλοφορίας του για αρκετούς μήνες. Το συγκρότημα δεν ήταν ευχαριστημένο με το τελικό μιξάρισμα του Στόουν, με τον Χάου να το περιγράφει ως ένα «τείχος ήχου».  Απαίτησαν ένα remix, το οποίο έγινε αλλά δεν μείωσε ιδιαίτερα τις ανησυχίες τους. Δεν υπήρχε χρόνος για περαιτέρω remixes, καθώς η ημερομηνία κυκλοφορίας του άλμπουμ είχε οριστεί για τις αρχές του Αυγούστου του 1983 και είχαν προγραμματιστεί ημερομηνίες συναυλιών. 

Ένα βίντεο κλιπ γυρίστηκε για το "Don't Cry", το οποίο κόστισε σύμφωνα με αναφορές πάνω από 100.000 δολάρια λόγω των περίτεχνων σκηνικών που συμπεριλήφθηκαν σε αυτό.

 Εμπορική απόδοση 
Το άλμπουμ έφτασε στο νούμερο 6 του Billboard 200 chart και έχει πιστοποιηθεί ως πλατινένιο καθώς πωλήθηκαν πάνω από 1 εκατομμύριο αντίτυπα στις Ηνωμένες Πολιτείες.  Στο Ηνωμένο Βασίλειο, το άλμπουμ έφτασε στο νούμερο 5  και έχει πιστοποιηθεί πλατινένιο καθώς πούλησε πάνω από 250.000 αντίτυπα.  Παρά ταύτα, δεν κατάφερε να ανταποκριθεί στις προσδοκίες των στελεχών της δισκογραφικής εταιρείας, οι οποίοι ήθελαν να φτάσει τις πωλήσεις του πρώτου άλμπουμ.

Το Alpha περιείχε δύο singles. Το εναρκτήριο, "Don't Cry", το οποίο έφτασε στο νούμερο 10 του Billboard Hot 100  και στην κορυφή του Mainstream Rock chart. Ήταν η μοναδική εμφάνιση στο Top 40 για τους Asia στο Ηνωμένο Βασίλειο, όπου έφτασαν στον αριθμό 33.  Η B-side του single, "Daylight", συμπεριλήφθηκε ως επιπλέον κομμάτι στις πρωτότυπες εκδόσεις του άλμπουμ που κυκλοφόρησαν ως κασέτες, ενώ εμφανίστηκε και στα Mainstream Rock charts, στον αριθμό 24. Το δεύτερο single, "The Smile Has Left Your Eyes", έφτασε στο νούμερο 34 του Billboard Hot 100 και στο νούμερο 25 των Mainstream Rock charts και αποτέλεσε την τελευταία μεγάλη επιτυχία του συγκροτήματος.   Αυτό και τα singles, "The Heat Goes On" και "True Colors" ήταν αρκετά δημοφιλή στους mainstream ροκ ραδιοφωνικούς σταθμούς.

 Κριτική υποδοχή 
Το άλμπουμ έχει λάβει αδιάφορες κριτικές από τους κριτικούς μουσικής. Ο Τζ. Ντ. Κονσιντίν στην κριτική του για το Rolling Stone περιέγραψε το Alpha ως «ένα είδος ηχητικού γλυκίσματος, ένα μείγμα από νόστιμες μελωδίες, γλυκές αρμονίες και μελαγχολικούς στίχους που προορίζονται περισσότερο για άπληστη κατανάλωση παρά για καλλιτεχνική εκτίμηση».  Ο Τσας ντε Γουάλεϊ του Kerrang! ήταν λιγότερο συγκρατημένος και είπε ανοιχτά ότι «αυτό το άλμπουμ είναι εντελώς άθλιο από την αρχή μέχρι το τέλος και σπατάλη του καλού βινυλίου στο οποίο είναι τυπωμένο».  Ο Τομ Ντεμαλόν έχει δώσει στο άλμπουμ μια αναδρομική βαθμολογία τριών στα πέντε αστέρια στο AllMusic. Έχει συγκρίνει το άλμπουμ με το Asia και έχει συνοψίσει ότι «τίποτα στο Alpha δεν συγκεντρώνει την καθαρή ηχητική δύναμη του πρώτου άλμπουμ του συγκροτήματος». 

 Επανεκδόσεις 
Το Alpha έχει επανεκδοθεί πολλές φορές, ιδιαίτερα στην Ιαπωνία. Το πλατινένιο SHM-CD με μία μεταφορά DSD από τις πρωτότυπες κασέτες κυκλοφόρησε από την Universal Music το 2014 και περιελάμβανε τα "Daylight" και "Lying to Yourself" ως επιπλέον τραγούδια. Το 2017, το άλμπουμ κυκλοφόρησε σε Audio Fidelity hybrid SACD σε remaster από τον Κέβιν Γκρέι. 

 Λίστα κομματιών 
Όλα τα κομμάτια γράφτηκαν από τους Τζον Γουέτον και Τζεφ Ντάουνς, εκτός από το "The Smile Has Left Your Eyes" που γράφτηκε από τον Γουέτον και το "Lying to Yourself" που γράφτηκε από τον Γουέτον και τον Στιβ Χάου. Όλα τα κομμάτια διευθυνθήκαν από τους Asia.

 Προσωπικό 

 Asia 

 Τζεφ Ντάουνς – πλήκτρα
 Στιβ Χάου – κιθάρες
 Καρλ Πάλμερ – ντραμς
 Τζον Γουέτον – φωνητικά, μπάσο

 Τεχνικό προσωπικό 

 Μάικ Στόουν – παραγωγή, ηχοληψία, ηχογράφηση, μίξη
 Πολ Νόρθφιλντ – ηχοληψία, ηχογράφηση, μίξη
 Ρομπ Γουίλαν, Φρανκ Οπόλκο – βοηθοί
 Γκρεγκ Φουλτζινίτι – mastering
 Ρότζερ Ντιν – σχεδιασμός εξωφύλλου

 Charts 
Chart (1983)Κορυφαία θέσηΑυστραλιανά Άλμπουμς (Kent Music Report)46Φινλανδικά Άλμπουμς (The Official Finnish Charts)14Γαλλικά Άλμπουμς (SNEP) Select Asia from the menu, then press OK.19Ιταλικά Άλμπουμς (Musica e dischi) Set "Tipo" on "Album". Then, in the "Titolo" field, search "Alpha".13Japanese Albums (Oricon)4

 Πιστοποιήσεις 

 Παραπομπές 

Κατηγορία:Άλμπουμ του 1983
Κατηγορία:Άλμπουμ των Asia